ئینسان بەسروشتی ساعیبوو هەستین. ئا هەستێچە گلێرگەی بونیاد منیا و هەر ئینسانێوەیچ چەویشا جیا کەرۊوە. پەی ئا وێگێرا کە وێشا پەی گەلەکەیشا فیدای کەرا، ئا هەستۍ مانای جیاوازەشا هەنە. هەر هەستێوە بە یاواینەی قەوەتتەر بۊ و فاڕیۊ پەی كۊشیای.
یۊ چا تایبه‌تمه‌ندییا کە مەکریۊ نەبۊ وە‌رپەرسبییەین‌. وێشا وەراوەروو گه‌له‌كه‌یشاوە، هامڕایەکاشا و كۊشیایشا به‌ وەرپەرس وینمۍ و به‌ یاواینەی جە‌ وەرپەرسبییەی جە دژوو تانكی، تۊپا و گرڎ نۊعە چه‌كێوە دوژمن به‌ بۍ تەرس جەنگ کەرا.
هه‌ستكەرڎەی به‌ وەرپەرسبییەی کەشۊ چەنین بۊ شاریچنە هه‌مان شێوه‌ن‌. یان كۊشیای گرڎ شۊنیونە پێسنەن و مەفاڕیۊ.
هه‌ڤاڵ نودا، كه‌ جە مدرامانوو وێڕاوه‌به‌رینە هه‌زه‌خنە كۊشیا، به‌ هه‌مان هۊشیاریی گه‌وره‌ و وه‌رپەرسبییەیۊ دژوو دوژمنی گژیا. هامڕا نودا خه‌ڵكوو ئامه‌دی بۍ. به‌ ورسونیشت و مامه‌ڵه‌و ناخیشۊ‌، به‌ گاڵته‌ و خوەوە، به‌بۍ مانیای گرڎلایۍ وزۍ جموجووڵۊ.
هەر یاگۍ هه‌ڤاڵ نوداش چەنەبیۍ، كه‌س بێكار نه‌‌بۍ. گرڎ وەختۍ چێوۍ وێزێوە تا کەرۊش، هەر یۊما و هەرمانێوە دۍ ملشرە. وەرانوەروو هامڕایەکاشۊ هه‌ستیارە بۍ، پەی قەوەتکەرڎەیشا پاسە مامه‌ڵه‌ چەنی هامڕایەکاش کەرۍ. مه‌حاڵ بۍ، به‌ هامڕا نودۍ واچمۍ نا. گه‌رمییه‌كه‌و دڵیش، ئینسانی گه‌رم کەرێوە و ڕاسواچییه‌كه‌ش ئینسانی ئاسووده‌ کەرۍ.
به‌تواناتەرین چالاكەو هه‌زه‌خی بۍ. بوو. پەوکای سەرەمڕ ئا یاگۍ چنەش مەنێوە یاگۍ واتەواچی بۍ، چونکوم گرڎ گەرەکشابۍ گەڕەکەکێشانە بۊ. نه ‌ته‌نیا هامڕایاو هه‌زه‌خی، هامڕایاو كه‌ربۊرانیچ داواو هامڕا نودۍ کەرێنۍ. هامڕا نودا تا گورزێش نەدۍ ‌ دوژمنۍ نەمرڎۍ، واچێ: "چالاكیێوە سه‌ركه‌وتە به‌ گێڵای و چەمداریێوە سه‌ركه‌وتانه‌ کریۊ".
گه‌ڕه‌كەو تورگوت ئۊزالینە دژوو دوژمنی چالاكیێوە قەوەتش کەرد، بۊنەو پەنەوازییەکاوە  گه‌ڕەكە تازەکێنە هەرماندارە کریا. وەختۍ لوا گه‌ڕه‌كه‌كۍ دەمودە‌س واتش: با چالاكی کەرمۍ، دەسۍ شانمۍ دوژمنی". زیندەبییەی و چالاكییه‌كێش كاریگه‌رییشا سه‌روو  هامڕا گه‌نجە تازەکاوە بۍ.‌
بە چالاكیی سه‌ره‌تایی گه‌ڕه‌كە تازەکێنە، هه‌ڤاڵ نودا تەرسیش وستێبۍ دڵوو دوژمنیوە. ئانەیچ  کە هاڤاڵ نودۍ دڵوەش کەرۍ. دوژمن هێزوو وێش زیاتەر كەرۍ و تا به‌یانی به‌ چه‌كی قورس دۍ وەنەو گه‌ڕه‌كه‌كۍ. ئامانجش تەرسنای خه‌ڵكوو گه‌ڕه‌كه‌كۍ بۍ. وەلۍ ئانە کە جە چالاكییه‌كه‌و هامڕا نودۍ تەرسۍ، دوژمن وێش بۍ. چونكوم‌ خه‌ڵكوو گه‌ڕه‌كه‌كۍ قوەشا چا چالاكییەیە‌ ورگێرتەبۍ و دروشموو "په‌كه‌كه‌ گه‌لا‌ و گه‌ل ئینا چێ‌" واچێنێوە.
هامڕا نودا به‌ ڕۊحوو په‌كه‌كه‌ی هه‌تا دماین هه‌ناسه‌ كۊشیا. هیچ هێزێوە نەتاوۍ کۊشیای ئاڎۍ و هامڕایەکاش، كه‌ جە هەزه‌خنە نیشانەشا دا، دلێنە بەرۊ.
جه‌ گرڎ گه‌ڕه‌كۍ، كۊڵانۍ هه‌زه‌خینە، خوای، ڕاسواچی، ڕێز، معێبەت و كۊشیای نودۍ بۍ، خەڵکوو هەزەخی پا گیانۊ وەراوەروو دوژمنیرە سەرەشا نەکۊمنارە.
س.ز
